A4-0363/98

Ψήφισμα επί του σχεδίου επιχειρησιακού προϋπολογισμού της ΕΚΑΧ για το 1999 (SEC(98)0966 - C4-0394/98)

Το Ευρωπαϊκό Κοινοβούλιο,

- έχοντας υπόψη τις διατάξεις της Συνθήκης ΕΚΑΧ και συγκεκριμένα τα άρθρα 55, 56 και 95,

- έχοντας υπόψη το σχέδιο επιχειρησιακού προϋπολογισμού ΕΚΑΧ για το 1999 που καθόρισε η Επιτροπή (SEC(98)0966 - C4-0394/98),

- έχοντας υπόψη την ανακοίνωση της Επιτροπής δια της οποίας ζητείται η σύμφωνη γνώμη του Συμβουλίου και η διαβούλευση της επιτροπής ΕΚΑΧ βάσει του άρθρου 95 της Συνθήκης ΕΚΑΧ σχετικά με ένα σχέδιο απόφασης της Επιτροπής (SEC(98)0967),

- έχοντας υπόψη το ψήφισμα της συμβουλευτικής επιτροπής ΕΚΑΧ σχετικά με ένα σχέδιο μεταφοράς του προϋπολογισμού ΕΚΑΧ στον γενικό προϋπολογισμό,

- έχοντας υπόψη το προσχέδιο του προϋπολογισμού και το σχέδιο προϋπολογισμού για το οικονομικό έτος 1999 (C4-0300/98),

- έχοντας υπόψη το προσχέδιο διορθωτικού και συμπληρωματικού προϋπολογισμού αριθ. 1/98 που παρουσίασε η Επιτροπή,

- έχοντας υπόψη το ψήφισμά του της 22ας Οκτωβρίου 1998 για την ανακοίνωση της Επιτροπής προς το Συμβούλιο: λήξη της Συνθήκης ΕΚΑΧ - Χρηματοοικονομικές δραστηριότητες (CΟΜ(97)0506 - C4-0573/97) ((ΣΠ της ημερομηνίας αυτής, Μέρος ΙΙ, σημείο 1 γ)..)),

- έχοντας υπόψη την έκθεση της Επιτροπής Προϋπολογισμών (A4-0363/98),

Α. έχοντας υπόψη ότι τα αποθεματικά και οι προβλέψεις που συσσώρευσε η ΕΚΑΧ εγγυώνται τη χρηματοδότηση των επιχειρησιακών προϋπολογισμών μέχρι τη λήξη της Συνθήκης που προβλέπεται στις 23 Ιουλίου 2002,

Β. έχοντας υπόψη ότι τα υπό εκκαθάριση περιουσιακά στοιχεία της ΕΚΑΧ θα μπορούσαν να μεταφερθούν στις υπόλοιπες Κοινότητες,

Γ. έχοντας υπόψη ότι, με τη λήξη της Συνθήκης, ορισμένες δραστηριότητες που απέδειξαν σαφώς την αποτελεσματικότητά τους και συγκεκριμένα η έρευνα (άρθρο 55) που συνδέεται με αυτούς τους δύο τομείς της βιομηχανίας, θα πρέπει να συνεχισθούν,

Δ. έχοντας υπόψη ότι τα χρηματοδοτικά μέτρα που καθιέρωσε η ΕΚΑΧ, ιδίως βάσει του άρθρου 56 της Συνθήκης, συνέβαλαν σε μεγάλο βαθμό στη μείωση των δραματικών κοινωνικών και διαρθρωτικών συνεπειών που είχαν οι αναδιαρθρώσεις τις οποίες υπέστησαν οι βιομηχανίες του άνθρακα και του χάλυβα κατά τις τελευταίες δεκαετίες,

Ε. έχοντας υπόψη ότι, σύμφωνα με τις προβλέψεις της Επιτροπής, οι απώλειες θέσεων εργασίας αναμένεται να ανέλθουν το 1999 σε 11.000 για τον τομέα του άνθρακα και σε 6.000 για τον τομέα του χάλυβα,

1. επισημαίνει ότι ο επιχειρησιακός προϋπολογισμός της ΕΚΑΧ έχει πράγματι εισέλθει σε ένα στάδιο απόσβεσης (phasing out) δεδομένου ότι η χρηματοδότησή του δεν βασίζεται πλέον παρά σε εσωτερικούς πόρους[semigr ]

2. διαπιστώνει ότι η Επιτροπή ενέγραψε ποσόν ύψους 30 εκατ. ευρώ στον επιχειρησιακό προϋπολογισμό βάσει του άρθρου 95 της Συνθήκης υπό μορφήν μεταφοράς στο γενικό προϋπολογισμό για τις κοινοτικές πρωτοβουλίες RECHAR ΙΙ και RESIDER ΙΙ[semigr ]

3. θεωρεί ότι πρόκειται για αντιστάθμισμα για την παύση ορισμένων οικονομικών δραστηριοτήτων όπως τα δάνεια μετατροπής που χορηγούνται βάσει του άρθρου 56 της Συνθήκης[semigr ]

4. εκτιμά ότι μια τέτοια μεταφορά συμβαδίζει με το αίτημα που εξέφρασε το Κοινοβούλιο στ ψήφισμά του της 18ης Δεκεμβρίου 1997 επί του σχεδίου γενικού επιχειρησιακού προϋπολογισμού της ΕΚΑΧ για το 1998 όπου προβλέπει μία ορθολογική χρήση των πλεονασματικών προβλέψεων (SEC(97)0933 - C4-0270/97) ((ΕΕ C 14 της 19.1.1998, σελ. 120))[semigr ]

5. εγκρίνει ως εκ τούτου την πρόταση της Επιτροπής τόσο ως προς τις θεσμικές πτυχές της όσο και τις πτυχές του προϋπολογισμού, δεδομένου ότι επιτρέπει να αρχίσει συγκεκριμένα η διαδικασία σταδιακής ενσωμάτωσης εγγράφοντας συνολικό ποσόν ύψους 60 εκατ. στα έσοδα του γενικού προϋπολογισμού[semigr ]

6. εκτιμά ότι η επιλογή της Επιτροπής ικανοποιεί την επιθυμία του Κοινοβουλίου που συνίστατο στο να ευνοηθεί η δημιουργία θέσεων απασχόλησης στις περιοχές και τους τομείς παραδοσιακής παρέμβασης της ΕΚΑΧ[semigr ]

7. επισημαίνει ότι η πρόταση αυτή συμβαδίζει με τις κατευθυντήριες γραμμές που ενέκρινε το Ευρωπαϊκό Συμβούλιο του Άμστερνταμ και συγκεκριμένα στο ψήφισμά του Συμβουλίου της 15ης Δεκεμβρίου 1997 σχετικά με τους προσανατολισμούς που αφορούν την απασχόληση 1998 ((EE C 30 της 28.1.1998, σελ 1))[semigr ]

8. υποστηρίζει ως αρμόδια επί του προϋπολογισμού αρχή την εγγραφή του ποσού αυτού ως καταλογιζόμενο έσοδο το οποίο συνιστά συμπληρωματικό πόρο που προορίζεται στην ενίσχυση των πολιτικών που χρηματοδοτούνται από το γενικό προϋπολογισμό[semigr ]

9. εκφράζει τη λύπη του γιατί το Συμβούλιο δεν έδωσε ευνοϊκή συνέχεια στην πρόταση αυτή και ότι ως εκ τούτου δεν θα υπάρξει σύμφωνη γνώμη βάσει του άρθρου 95 της Συνθήκης δια της οποίας θα εξουσιοδοτείται η μεταφορά στο γενικό προϋπολογισμό ποσού ύψους 30 εκατ. Ευρώ όπως προτείνει η Επιτροπή[semigr ]

10. θεωρεί ότι η Συνθήκη ΕΚΑΧ (άρθρα 49 έως 56) αποδίδει στην Επιτροπή σημαντικές εξουσίες σχετικά με τον καθορισμό των αναγκών και τη διαχείριση των πόρων. Ως εκ τούτου, αναμένεται ότι η τελευταία θα θέσει σε εφαρμογή την πρότασή της που συνίσταται στο να ενταχθεί στον προϋπολογισμό τμήμα των πλεονασμάτων που συσσωρεύθηκαν από τις προβλέψεις (30 εκατ. Ευρώ το 1999) μέσω δράσεων αναπροσαρμογής και μεταστροφής στις περιοχές της Ένωσης που εθίγησαν από τις αναδιαρθρώσεις των συγκεκριμένων τομέων[semigr ] είναι έτοιμο να λάβει τα δέοντα μέτρα για την επίτευξη του στόχου αυτού[semigr ]

11. εκτιμά, όσον αφορά τις άλλες προβλεπόμενες δαπάνες, ότι ορισμένες προσαρμογές είναι αναγκαίες ιδιαίτερα για τις ενισχύσεις αναπροσαρμογής, για τον κοινωνικό τομέα του άνθρακα και τον κοινωνικό τομέα του χάλυβα, καθώς και για τις ενισχύσεις στην έρευνα[semigr ]

12. θεωρεί ότι δεδομένου ότι η Συνθήκη ΕΚΑΧ λήγει το 2002, η σταδιακή ενσωμάτωση (phasing in) της ΕΚΑΧ πρέπει να καθορισθεί σε μία προοπτική διεύρυνσης και επ' αυτού ζητεί από την Επιτροπή να αφιερώσει πιστώσεις του προγράμματος PHARE σε δραστηριότητες σε σύνδεση με τους τομείς του άνθρακα και του χάλυβα των υποψηφίων για προσχώρηση χωρών[semigr ]

13. ζητεί από την Επιτροπή να μειώσει τις διοικητικές δαπάνες που παρέμειναν σταθερές για 46 χρόνια, ενώ η ΕΚΑΧ έχει εισέλθει σε μία ενεργό φάση επιχειρησιακής απόσβεσης (phasing out)[semigr ]

14. υπενθυμίζει ότι σε δήλωση ενώπιον του Κοινοβουλίου το 1993, η Επιτροπή δεσμεύθηκε να αποδεχθεί το δεσμευτικό χαρακτήρα των γνωμοδοτήσεων του Κοινοβουλίου επί του επιχειρησιακού προϋπολογισμού της ΕΚΑΧ[semigr ]

15. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο και στη συμβουλευτική επιτροπή της ΕΚΑΧ.